
Virtuális gyártás alkalmazása ipari gyártóegységek optimalizálására

Kutatómunkám egy fejleszteni kívánt gyártósor digitális ikertestvérének megalkotásával foglalkozik, melynek során szoftveres optimalizálással a termelési folyamat hatékonyságnövekedését értem el. 
Alapos hazai és nemzetközi szakirodalom-feldolgozást követően megállapítottam, hogy az Ipar 4.0 technológiák, illetve a termeléstámogató módszerek közül a virtuális gyártás kedvező lehetőséget nyújt gyártórendszerek felokosítására. A fejlesztés megvalósításához a kutatások során legtöbbször alkalmazott Tecnomatix Plant Simulation szimulációs programra esett a választásom. 
Pályamunkám első részében egy korszerűtlen, az 1990-es években kiépített gyártósor virtuális modelljét hoztam létre a szoftver segítségével, amely magába foglalta a termelési rendszer lépéseinek digitalizálását, majd a folyamat egységeinek taktidő beállítását. Ezt követően a vállalat 2022. évi gyártósori adataiból kiindulva a program funkcióinak alkalmazásával optimalizáltam a gyártási folyamat megfelelő részegységeit. Az optimalizált megoldásokat eszközölt szimuláció futtatásán keresztül a folyamat 13%-kal megnövekedett teljes eszközhatékonyságához jutottam. 
A projekt virtuális eredményeit az ipari partner jelenleg a valóságban is teszteli, illetve alkalmazza.



